《次韵答章君绂云》
清代·钱荣光

尘海茫茫寄次身，难将后果證前因。行歌薇蕨悲遗老，荷锸云前剩酒人。

太古衣冠流俗骇，即今时世在官贫。天涯石上难容足，愿向江头结钓纶。

作者简介：字洵芳，一字性方，诸生。著有《炳烛吟》诗草。性方妻叔少客金昌酒座歌场阅历殆遍，中年返里行医自给，绚烂之后一归平淡，年六十始学为诗。予题其炳烛集云：六十平头笑橪髭，学诗更比达夫迟。盖纪实也。易代后，黄冠野服以终其身云。